Publication: Magyar Közlöny
Issue: MK-1998-87 (Year: 1998, Number: 87)
Era: 1990-2004
Section: az 5/1998. (IX. 29.) OM rendelethez
Paragraph Index: 47

1. A képzési cél Az 1. számú mellékletben foglaltak figyelembevételével olyan szakemberek képzése, akik a pedagógiai pszichológiai felkészültségük alapján az ország egész területén működő iskolapszichológiai hálózatban, a nevelési tanácsadás során, valamint a gyermek- és ifjúságvédelmi területeken és intézményekben képesek és alkalmasak a gyermekek és ifjak személyiség- és képességfejlesztésére irányuló feladatok ellátására, körükben — közvetetten a nevelésükben-gondozásukban részt vevő szülők, illetve a nevelésioktatási-szociális intézmények szakemberei körében — végzett prevenciós és korrektív fejlesztő tevékenységükkel elősegítik a gyermekek és fiatalok személyiségfejlődését akadályozó tényezők feltárását, elhárítását, pszichológiai és pedagógiai eszközökkel való korrekcióját, az egészséges fejlődés feltételeinek a megteremtését.

Source: https://magyarkozlony.hu/hivatalos-lapok/3d5c1019c0260ab170a4b39bc5fc90031f7e924c/dokumentumok/7f419550126db5498ed285a5be4bd9b3270178e0/letoltes